NaiveNeuron/SloPal huggingface dataset:
Matovič, Igor, poslanec NR SR (2018-05-24):
Ale však ja vám teraz dokážem, že je to podvodník, hneď, nebojte sa. Takže hovorí, že predávalo mestské zastupiteľstvo, nie primátor. Väčšinu v tom mestskom zastupiteľstve má svoju. To je taká detinská výhovorka jak malého chlapca, päťročného, na ihrisku. A potom je úplne úžasné, ako sa priznal. Reagoval na to, že som povedal, že je vlastne zaviazaný Matečnej, lebo vlastne 1,1 mil. eur vybavil u nej dotáciu na Hotel Impozant. A v tom, v tej reakcii povedal, a citujem: „Ja som sa opakovane vyjadril, že by sme mali dávať dotácie len na verejnú infraštruktúru, a nie na súkromné hotely.“ Chápete? Ja tu kritizujem, že on vybaví 1,1 mil. eur na súkromný hotel svojho spolupodnikateľa, a on povie, že však, áno, on predtým asi v predvolebnej kampani hovoril, že eurofondy len na verejnú infraštruktúru, čiže na cesty, cyklochodníky, rybníky, neviem čo, ale nie na súkromné hotely. Ale keď už je pri moci, tak vtedy vybaví kamarátovi 
1,1 mil. od Matečnej a potom ju obhajuje.
Danko, Andrej, podpredseda NR SR (2024-05-02):
Ďakujem. Pán poslanec Grendel.
Gašpar, Tibor, podpredseda NR SR (2024-09-11):
Ďakujem. Ďalší pán poslanec Hajko.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 136 poslancov, za 123, proti 6, zdržalo sa 6, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Daniš, Zoltán, poslanec NR SR (2013-02-05):
Ďakujem, pani predsedajúca. Pán poslanec Hudacký, ja mám, ak dovolíte, len jednu poznámku, a to prakticky chcel som dopovedať to, čo som nestihol vo faktickej poznámke na kolegu Zajaca. Chcel som povedať pár slov o stavebnom dozore. Túto oblasť tiež ste nejako spochybnil. Určite mi dáte za pravdu, že hlavná úloha toho stavebného dozoru je konfrontovať, či tá realizácia, vlastná realizácia stavebných prác je v zmysle platnej projektovej a rozpočtovej dokumentácie. Vyšetrovanie nie je ukončené, to ste zdôraznili a všetci sme zvedaví, čo bola tá príčina. Len chcem povedať jedno, viete, nemožno očakávať od dozoru, ktorý nemá skutočne osobitné skúsenosti v statike, ako to povedal aj kolega Zajac, aby posúdil, či tá skruž nie je príliš štíhla, či nemala byť zavetrená aj v pozdĺžnom smere, nielen v priečnom, či to malo byť uchytené o tie piliere, alebo nemalo byť uchytené. Čiže mohol by, pokiaľ by tam bol skutočne formátu nejakého statika, ten dozor, ale toto rozhodne dozor nemohol ovplyvniť. No a, samozrejme, súhlasím s vami, že ten povel na betonáž, to nielen ústne, to po kontrole debnenia, výstuže, atď. sa urobí osobitným zápisom. Takže prosím vás pekne, nepodsúvajte, ja by som pekne prosil, to je môj názor, tézu, že stavebný dozor mal niečo urobiť navyše a neurobil. Ďakujem.
Bugár, Béla, podpredseda NR SR (2017-02-02):
Pán kolega, ak môžem, je to rozdelené. Nezlúčili sme rozpravu, bohužiaľ. Ak je ale súhlas...
M. Lajčák, minister zahraničných vecí SR: (2010-03-09):
Na príprave materiálov sa podieľali aj ostatné rezorty vlády Slovenskej republiky, ktorých zásadné stanoviská materiál obsahuje. Vláda Slovenskej republiky správu prerokovala a bez pripomienok ju schválila 3. februára 2010. Obsah materiálu je štruktúrovaný podľa priorít, ktoré si ministerstvo zahraničných vecí zadefinovalo vo svojej stratégii Úspešné Slovensko v bezpečnom svete. Hodnotenie zahraničnej politiky za rok 2009 ukázalo že jasnými postojmi, hodnotovo kompatibilnými s európskymi a euroatlantickými dokáže Slovensko presadzovať svoje záujmy, ako aj iniciatívne nastoľovať vlastné témy. V roku 2009 sa podarilo zahraničnopolitické ciele našej republiky úspešne napĺňať. Naše aktivity v oblasti európskych záležitostí, transatlantickej spolupráce, v oblasti bezpečnosti, ale i v otázkach ľudských práv a hospodárskej spolupráce a rozvojovej pomoci posilnili medzinárodné postavenie Slovenska. Kombinácia viacerých kritických faktorov na medzinárodnej scéne prispela k tomu, že minulý rok sa z hľadiska zahraničnej politiky Slovenskej republiky a presadzovania našich záujmov vo svete vyznačoval vysokou dynamikou. V prvom rade sme sa vyrovnávali s negatívnymi efektmi svetovej finančnej a hospodárskej krízy a usilovali minimalizovať jej dopady na našich občanov. K tomu aktívna, cielená a predvídavá zahraničná politika výrazne prispievala, najmä prostredníctvom koordinácie opatrení v rámci Európskej únie a eurozóny, ale aj v rámci posilňovania ekonomickej dimenzie našej diplomacie. Rád konštatujem, že pôsobením našej diplomacie sa podarilo posilniť pozície Slovenskej republiky ako konštruktívneho a zodpovedného člena Európskej únie a Severoatlantickej aliancie. V našich postojoch sme boli čitateľní, konzistentní a hľadali sme riešenia namiesto konfrontácie. Dôležitú úlohu zohrával náš dôraz na rozvoj susedských vzťahov a spoluprácu v rámci Vyšehradskej skupiny ako aj celkové posilňovanie stability stredoeurópskeho priestoru. Naše zahraničnopolitické pôsobenie v uplynulom roku sa tradične opieralo o dobrú koordináciu s aktivitami Národnej rady Slovenskej republiky, prezidenta Slovenskej republiky, vlády Slovenskej republiky a ústredných orgánov štátnej správy. Aj vďaka nim bolo Slovensko v zahraničných vzťahoch schopné zaujímať principiálne postoje a presadzovať svoje záujmy, ako aj záujmy svojich občanov. Ďakujem za pozornosť.
Uhliarik, Ivan, poslanec NR SR (2014-11-08):
Pán poslanec, hovorili ste o hrdinoch zdravotníkoch z piešťanskej nemocnice. Naozaj, lavínu, ktorú spustili títo dvaja zdravotníci, jej pozitívom je aj to, že sa ľudia prestávajú báť. Mnohým z nás pristávajú na mailoch alebo na esemeskách, alebo v telefonátoch informácie, ktoré hovoria o ďalších kauzách. Pred chvíľou som oznámil jednu rovnako megakauzu. Som rád, že tu sedí pán minister školstva, nový pán minister školstva. A táto kauza hovorí o tom, že v auguste roku 2014 košická Lekárska fakulta obstarala magnetickú rezonanciu 
1,5-teslovú, to je dôležitá informácia, až za 3 mil. eur. Jej výrobca je firma Siemens. To, čo je zarážajúce opäť, je, že táto fakulta to nekúpila od firmy Siemens priamo, aj keď inštaláciu a servis vykonáva táto firma, ale opäť cez sprostredkovateľa. Poviem porovnanie cien, ktoré rovnaké alebo ešte polovičné teda cétečko kúpili v Čechách. V Českej republike kúpila Nemocnica Na Homolke lepší alebo teda dvojnásobne rýchlejší a výkonnejší Siemens za 1,1 mil. eur a Masarykova univerzita za 1,9. To znamená, naozaj piešťanské CT je špička ľadovca, ktorá odhaľuje ďalšie rozkrádanie verejných financií aj v iných rezortoch, a v tomto prípade Lekárska fakulta v Košiciach prekonala cenou skutočne všetkých.
A. Belousovová, podpredsedníčka NR SR: (2008-02-14):
Pani poslankyňa, chcete položiť doplňujúcu otázku? Nech sa páči.
Vitteková, Anna, poslankyňa NR SR (2015-12-09):
Ďalej budeme hlasovať o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Budeme hlasovať spoločne o bodoch 1 až 6, 11, 14 až 22, 25 až 37. Gestorský výbor ich odporúča schváliť.
Danko, Andrej, predseda NR SR (2020-01-21):
Otváram tretie čítanie a pristúp... Otváram rozpravu. Hlási sa niekto do rozpravy? Nie. Uzatváram možnosť prihlásenia do rozpravy. Prosím, pán poslanec, nech sa páči.
Danko, Andrej, podpredseda NR SR (2024-01-11):
Poslankyňa Bittó Cigániková.
Figeľ, Ján, podpredseda NR SR (2014-06-10):
Nech sa páči, Martin Fecko.
M. Hort, podpredseda NR SR: (2010-02-04):
Slovo má pán poslanec Podmanický, nech sa páči.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 88, proti 1, zdržalo sa 42, 1 nehlasoval. Uvedený návrh sme schválili.
Paška, Pavol, predseda NR SR (2014-11-08):
Pán poslanec Blaha.
Blanár Juraj, podpredseda NR SR (2022-11-11):
Nech sa páči, pán poslanec, máte slovo.
Zmajkovičová, Renáta, podpredsedníčka NR SR (2013-10-28):
Pán poslanec Kvasnička.
Laššáková, Jana, podpredsedníčka NR SR (2015-04-21):
Pán poslanec Galko, nech sa páči.
Laurenčík, Milan, podpredseda NR SR (2022-05-05):
Pán poslanec, máte doplňujúcu otázku? Nemá. Otázka č. 4 je od pána poslanca Štefana Kuffu, ale nevidím ho v sále. Takže nebude položená. Otázka č. 5 je od pána poslanca Andreja Stančíka, ktorý sa v sále nachádza. Otázka znie: „Pán premiér, rád by som sa spýtal, či je Slovensko ochotné platiť za plyn, tak ako hovorí minister hospodárstva.“ Nech sa páči, pán podpredseda.
Pellegrini, Peter, podpredseda NR SR (2020-07-08):
Ďakujem veľmi pekne, pán podpredseda vlády. V zmysle dohody sa teraz vrátime k faktickými, faktickým poznámkam, ktoré poslanci adresovali na pána poslanca Kamenického. Ako prvý pán poslanec Pročko, nech sa páči.
Kvorka, Ján, poslanec NR SR (2017-05-11):
Týmto sme hlasovali o všetkých pozmeňujúcich návrhoch. Pán predseda, navrhujem, aby sme pristúpili k tretiemu čítaniu ihneď, dajte, prosím, o tomto hlasovať.
Verešová, Anna, poslankyňa NR SR (2016-05-17):
Ďakujem za slovo. Zaujalo ma v príspevku pani predsedníčky výboru pre ľudské práva spojenie dom ľudských práv, dom pre všetky skupiny, pre všetkých občanov. Ja som si všimla, a už som to aj na výbore hovorila, že v správe bola uvedená informácia aj o uskutočnenom referende o rodine v roku 2015, ale skôr teda tak negatívne alebo v negatívnom obraze. Mám za to, že toto nebol nestranne objektívny pohľad. Zdá sa, že ste sa, pani ombudsmanka, dostatočne neoboznámili s požiadavkami všetkých skupín občanov, myslím tým teraz rodičov detí, ktorí vnímali v rokoch pred referendom ohrozenie svojho práva, a to ochrany pred neoprávneným zasahovaním do súkromného a rodinného života a do ich výchovy a vzdelávania detí. Áno, o tom sme sa rozprávali aj na výbore, že v tom čase si viaceré skupiny občanov paralelne hájili svoje práva, o tom sme hovorili. Očakávala som teda, že o tejto situácii budete v správe informovať objektívne s postojom obhajoby všetkých skupín občanov, teda aj rodičov, ktorí mali a oni dokonca teraz stále majú obavy pred neoprávneným zasahovaním do jej výchovy a vzdelávania ich detí. Toto malo v správe zaznieť. Inak oceňujem naozaj v správe aj veľký priestor pre zdravotne znevýhodnených. Ďakujem.
Laurenčík, Milan, podpredseda NR SR (2021-09-17):
Prosím, prezentujme sa a hlasujme o návrhu pána spravodajcu. (Hlasovanie.) Prítomných 135, za 127, proti 8, nikto sa zdržal, hlasovali všetci. Konštatujem, že sme schválili návrh novely zákona č. 269/2018 Z. z. o zabezpečovaní kvality vysokoškolského vzdelávania.
Pellegrini, Peter, podpredseda NR SR (2020-09-24):
Ďakujem pekne, pán poslanec. Na vaše vystúpenie tri faktické poznámky. Ako prvý pán poslanec Blaha.
Kollár, Boris, predseda NR SR (2020-03-24):
Ďakujem. Poslanec pán Lukáč, nech sa páči, máte slovo.
Hrnčiar, Andrej, doterajší podpredseda NR SR (2020-03-20):
Pán poslanec Roman Mikulec.
Mazurek, Milan, poslanec NR SR (2022-06-23):
Za dva roky táto vláda skutočne spľundrovala, zdevastovala, zničila Slovensko. Čo fungovala, čo fungovalo rozbila. A čo si jeden blázon a psychopat vymyslel a stálo to miliardy eur, to zaviedla do praxe, aby mohla zničiť ešte viac a viac. A dnes sme vo výsledku tretia najchudobnejšia krajina Európskej únie. Naši susedia, susedné štáty sú ďaleko pred nami, takí Maďari tankujú neporovnateľne lacnejšie, nakupujú potraviny neporovnateľne lacnejšie, za svoju mzdu si kúpia neporovnateľne viac, ako si kúpia Slováci. Máme potraviny drahšie ako v Nemecku, Francúzsku či Španielsku a reálne mzdy klesajú. To je taká vizitka pre túto vládu, že keď na nich budú ľudia pľuť na uliciach, ja sa nebudem diviť, nebudem diviť, lebo nič iné si títo poslanci, ktorí toto celý čas tolerujú, nezaslúžia. A po tom včerajšku, keď tu malo byť to vrcholné, veľkolepé víťazstvo blázna na úkor všetkých občanov Slovenskej republiky, sa teraz budú tváriť, že oni vlastne pomohli. Oni pomohli, ale komu? No nikomu! V budúcom roku vraj zvýšením daňového bonusu viac bohatším ako chudobnejším, aplikáciou úradníkom a vraj nejakými krúžkami. Ale všetkým ostatným, aj tým, ktorí nedostanú ani tie omrvinky ani v tomto roku, ani v budúcom roku, akurát tak zdvihli ceny a tie budú platiť aj dôchodcovia, tie budú platiť aj rodiny bez detí, tie budú platiť aj rodiny, ktoré majú dospelé deti, na toto doplatia všetci. Ale magor nepočúva a časť opozície podporuje magora. Viete, takto sa fungovať nedá... (Prerušenie vystúpenia predsedajúcim.)
P. Paška, predseda NR SR: (2008-07-02):
(Hlasovanie.) 141 prítomných, 78 proti, 63 sa zdržalo. Tieto návrhy sme neprijali.
Hrnčiar, Andrej, podpredseda NR SR (2018-10-24):
Poslankyňa Zemanová.
Pellegrini, Peter, predseda NR SR (2023-11-21):
Ďalšia v rozprave pani poslankyňa Remišová. Nie je v sále, stráca poradie. Pán poslanec Ledecký. Nie je v sále, stráca poradie. Pán poslanec Hlina, nech sa páči.
Laurenčík, Milan, podpredseda NR SR (2021-11-09):
Pán poslanec Andrej Stančík s faktickou poznámkou, nech sa páči.
Ďurovčík, Emil, poslanec NR SR (2019-06-27):
Vážený pán predsedajúci, dovoľte mi ako určenému spravodajcovi výboru predniesť správu Výboru Národnej rady Slovenskej republiky pre financie a rozpočet o výsledku prerokovania správy o výsledku hospodárenia Národnej banky Slovenska za rok 2018. Správu pridelil predseda Národnej rady Slovenskej republiky Výboru Národnej rady Slovenskej republiky pre financie a rozpočet na prerokovanie do 18. júna 2019. Ako gestorský výbor predseda Národnej rady Slovenskej republiky určil výbor pre financie a rozpočet. Uvedenú správu prerokoval výbor pre financie a rozpočet a prijal k nej uznesenie č. 413 zo dňa 13. júna 2019. Uvedený výbor predloženú správu zároveň vzal na vedomie a odporučil Národnej rade správu o výsledku hospodárenia Národnej banky za rok 2018 vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 440 zo dňa 13. júna 2019. Výbor ma určil za spravodajcu výboru. Výbor ma zároveň poveril predniesť správu výboru na schôdzi Národnej rady a navrhnúť Národnej rade postup pri hlasovaní podľa príslušných ustanovení o rokovacom poriadku. Výbor zároveň navrhol Národnej rade Slovenskej republiky podľa zákona Národnej rady o rokovacom poriadku vysloviť súhlas, aby guvernér Národnej banky Slovenska Peter Kažimír správu predniesol a mohol vystúpiť v rozprave na schôdzi Národnej rady Slovenskej republiky. Návrh na uznesenie Národnej rady je prílohou tejto správy. Ďakujem, pán predsedajúci, skončil som, otvorte, prosím, rozpravu.
Kollár Boris, predseda NR SR (2022-09-28):
Prosím, prezentujme sa a hlasujeme. Prerušujem hlasovanie. Prosím vás pekne, vyberte si tie karty. Pani poslankyňa Cigániková nám povedala, že to máme takto urobiť. (Predsedajúci vstal a kartičku pošúchal o zadnú časť svojho tela.) Môžete založiť. (Reakcie z pléna.) Dobre. Prosím? Aha, ešte sú tu študenti, ale oni už majú osemnásť. Dobre. Takže teraz sa nehlasuje, už len musí dobehnúť, lebo ten stroj nevie to. Budeme hlasovať ešte raz. Prosím, pozrite sa, či každému ide karta. Nám včera išla (povedané so smiechom). Prosím vymazať. Ďakujem pekne. Takže ešte raz dávam, prosím, prezentujme sa a hlasujeme. Ide vám? (Hlasovanie.) Fungovalo to. Prítomných 140 poslancov, za 23, proti 7, zdržalo sa 106, 4 nehlasovali. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať o bode 57 schváleného programu, ktorým je prvé čítanie o návrhu poslancov Viskupiča a Foltina na vydanie zákona o dani z osobitnej stavby, tlač 1171. Opäť prosím pána poslanca Tomáša Lehotského, aby uviedol hlasovanie. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Mariána Viskupiča a Romana Foltina na vydanie zákona o dani z osobitnej stavby a o zmene a doplnení niektorých zákonov a ktorým sa menia a dopĺňajú niektoré zákony , tlač 1171.)
Laurenčík, Milan, podpredseda NR SR (2021-06-15):
Pani poslankyňa, na pána premiéra reagujete.
Nicholsonová, Lucia, podpredsedníčka NR SR (2016-04-20):
V rozprave budeme teraz pokračovať vystúpením pána poslanca Ivana. Nech sa páči.
Tóth, Vojtech, poslanec NR SR (2022-10-04):
Pán predseda, keďže sme hlasovali o pozmeňujúcich návrhoch zo spoločnej správy odporúčam hlasovať o tom, že predložený návrh zákona prerokujeme v treťom čítaní.
Richter, Ján, minister práce, sociálnych vecí a rodiny SR (2012-08-09):
Ďakujem pekne za slovo, pani podpredsedníčka. Ďakujem za otázku, pán poslanec. Pod pojmom dedenie sa v oblasti 2. piliera myslí jednak nasporená investícia osobe určenej v zmluve s dôchodcovskou správcovskou spoločnosťou a jednak nadobúdanie práva na dedenie nasporenej sumy osobám určeným v zákone, zjednodušene povedané, dvomi základnými prístupmi: Po prvé, vo fáze, keď si sporiteľ sporí na svoj dôchodok, predmetom dedenia bude nasporená investícia na jeho osobnom dôchodkovom účte vedenom v dôchodkovej správcovskej spoločnosti. Po druhé, vo fáze, keď už preberá dôchodok, je predmetom dedenia iba nevyčerpaná časť disponibilného prebytku. Čiastka, ktorú zašle dôchodková správcovská spoločnosť životnej poisťovni, potrebná na výplatu tzv. doživotného dôchodku, nebude predmetom dedenia. Doživotný dôchodok vyplácaný životnou poisťovňou je poistným produktom, preto sa nededí. Dedičom môže byť osoba, ktorú sporiteľ určí v zmluve uzatvorenej s príslušnou správcovskou spoločnosťou, alebo potom jeho dedič ako napríklad manžel, manželka, deti, rodičia sporiteľa a podobne. Za osobu dediča môže sporiteľ v zmluve označiť hocikoho. V zásade teda platí, že ak je osoba sporiteľom v dôchodkovej správcovskej spoločnosti a nevypláca sa jej doživotný dôchodok životnou poisťovňou, tak nasporená suma je predmetom dedenia. Ak je však už sporiteľ poberateľom dôchodku zo životnej poisťovne, dôchodok je už poistným produktom, a teda sa nededí. Skončil som.
Bugár, Béla, podpredseda NR SR (2018-05-15):
Prezentujme sa a hlasujme o bodoch zo spoločnej správy okrem bodu 9, odporúčanie gestorského výboru je schváliť. (Hlasovanie.) Prítomných 141 poslancov, za 97, zdržalo sa 44 poslancov. Konštatujem, že tieto body zo spoločnej správy, sme schválili.
Pčolinský, Peter, podpredseda NR SR (2022-11-15):
Ďakujem pekne. Hamran bol vrah z Devínskej. Pán policajný prezident sa volá Harman (pozn. red.: správne „Hamran“). (Reakcie z pléna.) S ďalšou faktickou poznámkou pán poslanec Kočiš.
Novotný, Viliam, poslanec NR SR (2014-12-02):
Ďakujem pekne. Pripomínam všetkým členom výboru pre nezlučiteľnosť funkcií, že rokovanie máme dnes, zvolal som ho na 12.30 hod., ale vzhľadom na to, že sa posunulo rokovanie pléna Národnej rady a počas rokovania nemôže zasadať výbor, posúvam začiatok rokovania výboru pre nezlučiteľnosť funkcií na 13.00 hod. Takže 13.00 hod. v našej zasadačke. Ďakujem.
Laurenčík, Milan, poslanec NR SR (2016-04-19):
Ďakujem za slovo, pán predsedajúci. Pani poslankyňa Petrík, vy ste živým príkladom toho, ako SIEŤ zradila svojich voličov. To, čo dnes nám tu vy hovoríte, hovorila SIEŤ pred voľbami. Ťažko je vyhodnotiť, že koľko promile z toho programu, ktoré SIEŤ prezentovala, sa dostalo do programového vyhlásenia vlády, ale veľa tam toho nevidíme. Som zvedavý na ten superzákon o schránkových firmách, pretože aj v súčasnosti nám schránkové firmy šarapatia na našom trhu a sú napojené na štátny rozpočet a cucajú peniaze všetkých daňových poplatníkov. Ďakujem.
Laššáková, Jana, podpredsedníčka NR SR (2015-04-24):
Pán poslanec Lipšic.
Stavrovská, Zuzana, komisárka pre osoby so zdravotným postihnutím (2017-05-18):
Prepáčte, ja len musím reagovať. Naozaj, keď nás pozerajú občania, ktorí nemôžu spať, alebo zo záznamu, ja vysielam signál, aby sa bez problémov obracali na mňa, nájdete nás na webovej stránke komisarprezdravotnepostihnutych.sk alebo na Račianskej 154 v Bratislave. Je to pre mňa veľmi dôležité, zhromažďovať tie informácie, ktoré môžem vyriešiť a môžem pomôcť, pretože zmyslom tejto práce nie je len definovať, že došlo k porušeniu, ale nájsť riešenie, ako to porušenie odstrániť. A preto aj môžem sama konať z vlastnej iniciatívy a preto aj keď sa dozviem napríklad v nejakých správach alebo v novinách o prípadoch, kde dochádza k zasahovaniu do práv ľudí so zdravotným postihnutím, tak naozaj ako naštartujem a proste idem a moji kolegovia sú už na to zvyknutí, že všetci musia byť v plnej zbroji, ako sa hovorí. Takže snažím sa naozaj aj zapojiť do pracovných skupín, na ministerstve práce som v pracovných skupinách, aj ku kompenzáciám, aj k službám, sociálnym službám, máme teda obrovské množstvo informácií, ktoré sa snažíme pretaviť aj do zmeny právnej úpravy. Ďakujem veľmi pekne naozaj z celého srdca aj v mene mojich kolegov na úrade za podporu a budem rada, ak budete informácie šíriť takým spôsobom, že je tu tento úrad, myslím si, že sme postavili pevné základy tomuto úradu a že sme úrad, ktorý sa špecializuje na komunikáciu a pomoc s ľuďmi so zdravotným postihnutím. Tak a že sme tu dnes, tak ja to len tak odľahčím, hovorí sa, že piatok – zlý začiatok, takže sme tu dnes vo štvrtok ešte do polnoci. Tak repríza bude nabudúce iná. (Povedané so smiechom.) Ďakujem. (Potlesk.)
Hrnčiar, Andrej, podpredseda NR SR (2016-09-08):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Vyhlasujem rozpravu za skončenú. Chcete zaujať nejaké stanovisko? Ďakujem. Prerušujem rokovanie o tomto bode... (Reakcia navrhovateľa.) Aha, pardon, nech sa páči, pán poslanec.
Žitňanská, Lucia, podpredsedníčka vlády a ministerka spravodlivosti SR (2016-12-06):
Ďakujem pekne. Ďakujem pekne za slovo pán predsedajúci. Vážené dámy, vážení páni, predkladám návrh Deklarácie Národnej rady Slovenskej republiky o amnestiách z roku 1998 v nasledujúcom znení. Slovenskú spoločnosť dlhodobo znepokojuje neobjasnenie a nepotrestanie zavlečenia občana Ing. Michala Kováča ml. do cudziny dňa 31. augusta 1995. Spravodlivosti zabránili amnestie predsedu vlády Slovenskej republiky Vladimíra Mečiara, vykonávajúceho niektoré právomoci prezidenta Slovenskej republiky, obsiahnuté v rozhodnutiach predsedu vlády Slovenskej republiky o amnestiách č. 55/1998 Z. z. a č. 214/1998 Z. z. Národná rada Slovenskej republiky na návrh vlády Slovenskej republiky odsudzuje akt zavlečenia občana Slovenskej republiky do cudziny dňa 31. augusta 1995, ktorý bol nielen hrubým zásahom do ľudských práv a základných slobôd, ale aj činom poškodzujúcim dobré meno Slovenskej republiky, amnestie vtedajšieho predsedu vlády, vykonávajúceho niektoré právomoci prezidenta, ktoré zabránili poznaniu a potrestaniu páchateľov týchto činov. Ďakujem veľmi pekne, pán predsedajúci.
Figeľ, Ján, podpredseda NR SR (2012-07-02):
Ďakujem pekne. Nech sa páči, zaujmite miesto pre navrhovateľa. Dávam teraz slovo spravodajcovi, ktorým je pán poslanec Ivan Mikloš, určený navrhnutým gestorským výborom pre financie a rozpočet. Nech sa páči.
Bugár, Béla, podpredseda NR SR (2018-12-03):
Ďakujem pani ministerke a teraz dávam slovo spravodajcovi, ktorého určil navrhnutý gestorský výbor, ústavnoprávny, pánovi poslancovi Ježíkovi.
Ľ. Vážny, minister dopravy, pôšt a telekomunikácií SR: (2010-02-03):
Vláda pripravila návrh zákona vzhľadom na potrebu upraviť procesné otázky spôsobu odvolávania vedúcich predstaviteľov Telekomunikačného úradu Slovenskej republiky a zaviesť technicko-legislatívne úpravy vyplývajúce z nariadenia Európskeho parlamentu a Rady č. 544/2009 z 18. júna 2009, ktorým sa mení a dopĺňa nariadenie ES č. 717/2007 o roamingu vo verejných mobilných telefónnych sieťach. Zároveň zavádza právne prostriedky na zabezpečenie účelného poskytovania dotácií Ministerstvom dopravy, pôšt a telekomunikácií Slovenskej republiky zo štátneho rozpočtu. Vážené panie poslankyne, páni poslanci, dovoľte mi požiadať vás o podporu pre prijatie a schválenie predloženého vládneho návrhu zákona v druhom čítaní a následné postúpenie do tretieho čítania. Ďakujem za pozornosť. Skončil som.
Blaha, Ľuboš, podpredseda NR SR (2023-12-15):
Pán poslanec Alojz Hlina.
Sulík, Richard, predseda NR SR (2011-04-06):
Pán poslanec Burian bude reagovať na faktickú poznámku.
Soboňa, Juraj, poslanec NR SR (2019-01-30):
Ďakujem, pán predsedajúci. Chcel by som tiež reagovať na pani kolegyňu. Pani kolegyňa, je to dlho očakávaná pomoc zo strany našich poľnohospodárov, konečne, že je už tu. A čo sa týka tej administratívnej náročnosti, naopak, práveže touto výzvou, ktorá bude daná cez platobnú agentúru, naopak, bude najmenej administratívne náročná oproti predchádzajúcim. Skutočne sa odbúrava byrokracia, lebo bude možno podávať žiadosti elektronicky. Tí, ktorí majú elektronický podpis cez ústredný portál národnej správy a, samozrejme, vyhovuje sa aj tým, ktorí ešte nedisponujú elektronickým podpisom, môžu písomne, avšak, tak ako tu bolo povedané aj pred, vášho predrečníka, tie základné doklady musia byť doložené, aby tento oprávnený žiadateľ spĺňal tie podmienky, že má vysporiadané záväzky. Jediné, čo bude musieť doložiť každý jeden z nich, je potvrdenie o vedení účtu v banke, osvedčenie o tom, že je v zápise, že je samostatne hospodariaci roľník, to bežne na obecnom, mestskom úrade mu vydajú, a taktiež musí mať splnené podmienky, že podnik nie je v ťažkostiach. Takže oproti predchádzajúcim výzvam, ktoré boli na podporu tejto nafty, je to oveľa menej administratívne náročné. Naopak, odbúravajú sa aj kontroly colníkov. Colníci už vôbec nebudú chodiť na jednotlivé subjekty. Takže práve naopak, títo naši poľnohospodári to uvítali. Čo sa týka tých komodít, ktoré ste kritizovali, bolo to konzultované a navrhnuté so Slovenskou potravinárskou a poľnohospodárskou komorou. A vlastne vychádza sa z údajov o živočíšnej... (Prerušenie vystúpenia časomerom.)
Poliačik, Martin, poslanec NR SR (2012-10-30):
Manželstvo nie je výsadou muža a ženy, tak je dané v niektorých kultúrach, ale to nemusí byť fixný stav, že áno. Sú krajiny, kde manželstvo uzatvárajú aj ľudia rovnakého pohlavia a vždycky je to dané (reakcia z pléna), no napríklad v Spojených štátoch amerických, alebo v niektorých, tak v Českej republike sú to registrované partnerstvá, ale máme aj krajiny, kde sú manželstvá a kde to určuje ich súčasný zákon, takisto ako u nás, ale nemožno to vyhlásiť, tak ako Igor, za večnú a nemennú pravdu, pretože to je jednoducho dané práve súčasnou legislatívou tej-ktorej krajiny. A takisto nemožno povedať, že žiadne práva porušované nie sú a nikto nie je diskriminovaný, lebo jednoducho počúvame ľudí, ktorých sa to dennodenne týka. A oni v každodennom živote pociťujú tú diskrimináciu a jednoznačne ju formulujú a na základe ich požiadaviek vznikol ten zákon, ktorý predkladáme do tohto parlamentu. Takže je veľmi lacné, Igor, postaviť sa tu a povedať tri-štyri vety a tváriť sa, že len preto, že si to povedal ty, je to pravda. Akonáhle to nie je podložené žiadnym argumentom, tak sú to len plané výkriky do tmy a v podstate nič neznamenajú. Ďakujem.
S. Janiš, poslanec: (2009-02-12):
A ešte raz, pani ministerka, Privilégium. Pani ministerka, ja si vás dovolím požiadať, aby ste prestali za Privilégium obviňovať niekoho iného a tobôž nie pani Radičovú. Pani ministerka, neklamte a nezavádzajte. Už to tu bolo povedané. Je pravda, že vy ste zmenili komisiu, kde prevahu v komisii mal tretí sektor? Je to pravda? Je pravda, že vaši ľudia, prevaha vašich ľudí bola v tej komisii a že tí rozhodli a pridelili Privilégiu peniaze? Je pravda, že vy ste to Privilégium tu, na tejto pôde Národnej rady obhajovali, keď sme dali návrh na vaše odvolanie? Je to pravda. Pani ministerka, vrátilo Privilégium peniaze do dnešného dňa? Nevrátilo. Pani ministerka, čo tu zavádzate, že nejaký sociálny podnik, ktorý skrachuje, niečo vráti tomuto štátu. Čistý tunel, pani ministerka. Čistý tunel a biznis Smeru.
Glváč, Martin, podpredseda NR SR (2017-12-13):
Pán poslanec Budaj.
R. Kaliňák, poslanec: (2003-02-25):
Ďakujem pekne.
Zelník, Štefan, poslanec NR SR (2017-02-08):
Ďakujem veľmi pekne za slovo. Ja chcem povedať, že je veľmi nekorektné, ak sa používajú takéto informácie, ktoré údajne nejaký laborant zistil. Áno, vtedy v čase prevencie proti prasacej chrípke aj maďarský minister zdravotníctva ponúkal Slovensku takúto vakcínu, ktorá už sa ale v iných krajinách nepoužíva, kde mali byť chemicky umŕtvené vírusy. Teraz sa používajú vakcíny len časti tela alebo časti obalu daného vírusu, teda nie je možné, aby vzplanula infekcia. Teda ak nejaký laborant zistil, čo zistil, je to pre mňa obrovská záhada, ale každý takýto, takéto zistenie, ktoré, nie je to možné ani ututlať ani zamiesť pod koberec, ale je to naozaj, to by bolo vážne ohrozenie obyvateľstva a nikto, verte mi, nikto by to nezamietol pod koberec. Ak hovoríme o tom, že či povinné očkovanie áno alebo nie, môžeme sa o tom baviť, ak hovoríte, že v iných krajinách to tak je, že je sloboda, ale potom je to aj, celý systém zdravotníctva je o inom. Ste chorí, tak si to zaplatíte. Tu je tá možnosť urobiť obrovskú prevenciu a to, čo aj spomínal kolega, chvalabohu, dneska už nevidíme deti, ktoré sú po prekonaní poliomyelitídy alebo detskej obrny. Ale pozor, tá poliomyelitída začína nastupovať na Ukrajine práve preto, že tam zlyhal imunizačný vakcinačný proces. Sme kúsok odtiaľ. Ak chcete urobiť to nešťastie pre týchto ľudí, ktorí žijú tu a o chvíľku, pretože bude mať Ukrajina voľný vstup aj v rámci Európskej únie, je to otázka času. Ak dneska tomu nebudeme venovať pozornosť, ľudia zlatí, bude to katastrofa. Ale ja vystúpim ešte v rozprave.
Bugár, Béla, podpredseda NR SR (2018-09-11):
Ďakujem. Pán spravodajca? Nie. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona o registri mimovládnych neziskových organizácií, tlač 1059. Prosím teraz podpredsedu vlády Slovenskej republiky pána Rašiho, aby v zastúpení ministerky vnútra vládny návrh zákona uviedol. Nech sa páči. (Rokovanie o vládnom návrhu zákona o registri mimovládnych neziskových organizácií a o zmene a doplnení niektorých zákonov , tlač 1059.)
Hrnčiar, Andrej, podpredseda NR SR (2018-02-08):
Takže vyhlasujem všeobecnú rozpravu za skončenú. Chce zaujať stanovisko... Nech sa páči.
Mojš, Milan, poslanec NR SR (2017-06-13):
Ďakujem. Vážený pán predsedajúci, vážené pani poslankyne, vážení páni poslanci, pán minister, Výbor Národnej rady Slovenskej republiky pre hospodárske záležitosti ako gestorský výbor k predmetnému vládnemu návrhu zákona podáva Národnej rade Slovenskej republiky v zmysle rokovacieho poriadku spoločnú správu výborov Národnej rady Slovenskej republiky. Národná rada Slovenskej republiky uznesením č. 602 z 
9. mája 2017 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 130 z 
13. júna 2017. Týmto uznesením ma výbor zároveň poveril ako spoločného spravodajcu, aby som na schôdzi Národnej rady informoval o výsledku rokovania výborov a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďakujem.
Laššáková, Jana, podpredsedníčka NR SR (2015-04-15):
Rokujeme o návrhu vlády na skrátené legislatívne konanie. Pán minister návrh predkladá, takže poprosím vás, vyjadrujte sa k prerokovanej veci.
Laurenčík, Milan, podpredseda NR SR (2020-11-03):
Ďalším rečníkom prihláseným do rozpravy je pán poslanec Ondrej Dostál. Nech sa páči, pán poslanec, máte slovo.
Suja, Miroslav, poslanec NR SR (2021-06-16):
Ďakujem za slovo, pán predsedajúci. Pán kolega Šefčík, k niektorým veciam, čo si povedal na začiatku. Áno, súhlasím, ale ak sa ideme vracať do minulosti, kto, čo všetko natáral, či už Matovič, a ten toho natáral tiež, to musíš uznať, či už natárali iní politici z hociktorej vlády, tak by sme tu sedeli týždne. Týždne by sme tu sedel. Ale teraz sme tu kvôli odvolávaniu Romana Mikulca. Teraz sme tu kvôli tomu, že Roman Mikulec dal bratovi, otcovi 2,7 mil. zákazku, 2,7 mil. dal mu a to je pravda, 2,7; 
800-tisíc dal vlastnému otcovi na nájom bytu, 800-tisíc, sedíme tu kvôli tomu aj. Toto naňho nastražili? Ak toto naňho nastražili, tak klobúk dole, oni to tak nastražili, že vlastne jeho rodine zabezpečili kráľovské peniaze, kráľovské peniaze. Hovoríme, že nevieme, či je správa SIS pravdivá. Informácia verifikovaná, potvrdená, spracovaná pre potreby trestného konania. Nikto nepovedal, že to nie je pravda! Je to potvrdené! Tak sa netvárme, kolegovia, že to nie je pravda. Áno, hovoril si o očiste zložiek. Ale, bohužiaľ, že väčšina z tej očisty, nevravím, že všetci, ale väčšina sa očistí len od tých, čo poukazovali na túto pracovnú skupinu a na to, čo sa tu protiprávne v tomto štáte deje. Takže drvivá väčšina z tej očisty je títo ľudia. Tak ja neviem, či sa nevieme pozrieť do zrkadla. Vám vadí Fico. Áno, ja vám to neberem, je to váš názor, v poriadku. Ale je v poriadku to, čo sa deje teraz, pán kolega, je to v poriadku? Je to s programovým vyhlásením vlády, že dávate vlastným rodinným príslušníkom milióny euro? Ja si myslím, že toto v poriadku... (Prerušenie vystúpenia časomerom.)
Figeľ, Ján, podpredseda NR SR (2014-06-10):
Nech sa páči, Igor Hraško.
Pčolinský, Peter, podpredseda NR SR (2023-05-16):
Vážené pani poslankyne, vážení páni poslanci, minulý týždeň vo štvrtok 11. mája bol odložený začiatok 91. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 91. schôdzi Národnej rady. (Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k aktuálnej ústavnej a politickej kríze , tlač 1716.) Prosím, aby ste sa prezentovali a zistili sme, či sme schopní sa uznášať. (Prezentácia.) Konštatujem, že prítomných je 51 poslancov, a teda Národná rada nie je uznášaniaschopná. Odkladám začiatok schôdze o jednu hodinu, kedy zistíme uznášaniaschopnosť, ak ani o hodinu nebudeme uznášaniaschopní, táto schôdza bude ukončená, bod tejto schôdze bude zaradený na rokovanie júnovej schôdze a po ukončení schôdze bude technická 30-minútová pauza a prejdeme naspäť do 90. schôdze, kde budeme pokračovať tromi návrhmi hnutia REPUBLIKA a po nich bude, upozorňujem, to uznesenie o spaľovacích motoroch, po ktorého prerokovaní sa hneď bude hlasovať. Takto bol odsúhlasený postup o jedenástej, čiže vidíme sa o 15.03 h. (Krátka pauza.) Pardon, pardon, nevšimol som si. Pán predseda Fico. Zapnite pána predsedu.
Hrnčiar, Andrej, podpredseda NR SR (2019-02-06):
Jedna faktická poznámka, pani podpredsedníčka, nech sa páči.
Hatráková, Katarína, poslankyňa NR SR (2021-11-04):
Ďakujem pekne, pán predsedajúci. Dajte, prosím, hlasovať o návrhu uznesenia v znení, ako je uvedené v informácii k tlači 756, a to, že Národná rada vyslovuje nedôveru členovi vlády Slovenskej republiky Milanovi Krajniakovi, poverenému riadením Ministerstva práce, sociálnych vecí a rodiny Slovenskej republiky.
Senko, Ján, poslanec NR SR (2014-06-26):
V krátkosti. Samozrejme, že sme boli v kontakte a aj sme v kontakte. A sme veľmi radi, keď niektorí ľudia sú aj v súčasnom období aktívni. A v rámci tých procesov aj postupujeme a snažíme sa mať otvorené uši. Bohužiaľ, v súčasnom období viacej hovoria zástupcovia samospráv ako tí, ktorí vytĺkajú z toho nejaký politický kapitál. Ale samozrejme, že všetkým je potrebné poďakovať za tú iniciatívu, ktorá v súčasnom období možno nájde to zavŕšenie. Osobne si myslíme, že tento návrh zákona nie je v konečnej podobe. Myslíme si, že majú čo do toho povedať ešte aj ďalší odborníci, ktorí sa tejto problematike venujú, a myslíme si, že budeme hľadať ešte takú štylizáciu jednotlivých paragrafov v rámci zákona, aby sme to, čo hovoríme, že treba osobitne pristúpiť ku Kremnici, k Detve, aby sme to dokázali. Nie je to jednoduché. Je to citlivá téma, ale dúfam, že sa to aj s vašou pomocou nám všetkým podarí. Všetky tie hlasy, ktoré idú popri a ktoré znevažujú aj tú situáciu, do ktorej sme sa v súčasnom období dostali, myslím si, že sú zavádzajúce. A tam sa vytĺka nejaký politický kapitál. Nie tu. Toto je možno niekoľkoročné snaženie, ako som už predtým povedal v úvodnom slove, my sme pri riešení tejto problematiky boli aj v roku 2010. Už vtedy sme sa snažili riešiť problém kyanidového lúhovania. Dostal sa vtedy ten problém aj do banského zákona. Takže vidíme, že tá situácia sa nejakým spôsobom posúva ďalej. A opäť na ňu reagujeme a reagujeme na ňu v banskom zákone, pretože to je príslušný zákon, ktorý to má riešiť, a nezneužívali sme novelu geologického zákona na to, pretože sme ani nevedeli v tom období riešiť, aby sme pristúpili k riešeniu tohto problému a tejto problematike pri prerokovávaní toho geologického zákona. Takže ešte raz vás prosím o podporu a verím, že v druhom čítaní zákon nájde takú podobu, ktorá uspokojí vyriešenie alebo riešenie tejto problematiky v regiónoch, ktorých sa dotýka. Ďakujem za pozornosť.
Glváč, Martin, podpredseda NR SR (2017-04-06):
Pán poslanec Baránik, poprosím vás o kľud.
Žiga, Peter, podpredseda NR SR (2024-01-17):
Pani poslankyňa Števulová.
J. Richter, poslanec: (2008-07-03):
Len pre pamäť treba povedať jednu vec, že ste to boli práve vy, ktorý pri prerokovávaní toho zákona v tom októbri 2007 ste navrhli rozšírenie okruhu kontroly originality na každú jednu zmenu majiteľa a na každú zmenu farby vozidla a rozšírenie na každý vývoz ojazdeného vozidla do zahraničia. Opakujem, nie zo, ale do zahraničia. Ja som sa obrátil aj na generálneho prokurátora o stanovisko, vysvetlenie, jeho pohľad, skôr než som tento návrh vo výbore predložil. Aj to ma utvrdilo v tom, že som ten návrh predložil, pretože som dostal od neho nejakú odpoveď, že pri posudzovaní návrhu zákona je dôležité tiež skúmať proporcionalitu medzi verejným záujmom, to znamená otázka trestnej činnosti, a záujmom jednotlivca. Z tohto pohľadu poukazujem na nerovnováhu v neprospech jednotlivca, pretože je podaný neprimerane z hľadiska finančných a iných aspektov a neplní tú rovnováhu. Ale zároveň sa vyjadril k tomu, že v tejto súvislosti je diskutabilná tiež povinnosť predkladať odborný posudok o kontrole originality vozidla pri odhlasovaní vozidla do cudziny z jednoduchého dôvodu, nemusí byť akceptovaný ten posudok v cudzine, pretože toto nie je unifikované... (Prerušenie vystúpenia časomierou.)
P. Hrušovský, predseda NR SR: (2003-09-24):
Pani poslankyňa Sárközy, prosím, uveďte hlasovanie.
Heger, Eduard, poslanec NR SR (2017-12-05):
Ďakujem pekne, kolega Peťo Pčolinský. Ďakujem veľmi pekne. Veľmi dobre si to povedal a ja za chvíľočku vystúpim tiež v rozprave a viac-menej v podobnom duchu. A myslím si, že to, čo mne tak najviac utkvelo, bolo práve to, že ty pochádzaš z týchto oblastí Slovenska, z týchto regiónov. A keď si opisoval tie oddychové zóny alebo tie ďalšie príklady, že to je presne to, keď sa robia veci od zeleného stola, tak na tom papieri to môže vyzerať veľmi dobre, ale, ale to sklamanie v tých ľuďoch, ktorí tam žijú, ktorí zrazu si povedia, že čo toto je za ďalší nezmysel, ktorý sa tu vymýšľa, a ešte keď je to potvrdené práve tými slovami, že niečo narýchle sa musí urobiť, len aby sa tam niečo dalo, tak toto mi naozaj pripomína proste minulý režim, kde sa nasilu napĺňali proste päťročnice, len aby papier proste zniesol a ukázal, že máme tu úžasné plány. A toto je strašne veľká škoda, pretože naozaj dnes žijeme v dobrých časoch. Teraz je ten čas, kedy môžme Slovensko posunúť na úplne novú úroveň, a my to tu proste, alebo resp. táto vláda to absolútne nevyužíva, plytvá týmto časom. A čo je to najdôležitejšie, že naozaj sa zahráva s tou už, by som povedal, veľmi krehkou dôverou ľudí vôbec v politikov. A toto sú jasné príklady, ktoré tú dôveru ešte viacej nabúravajú a vlastne ničia. Ďakujem.
Kotleba, Marian, poslanec NR SR (2018-05-28):
Vážený pán predseda Národnej rady, vážené kolegyne, vážení kolegovia, návrh zákona, ktorým sa mení a dopĺňa zákon č. 73/1986 Zb. o umelom prerušení tehotenstva v znení neskorších predpisov predkladajú do Národnej rady poslanci Ľudovej strany Naše Slovensko Marian Kotleba, Milan Uhrík, Rastislav Schlosár, Stanislav Drobný. Cieľom nášho legislatívneho návrhu je sprísniť v súčasnosti veľmi liberálnu potratovú politiku na Slovensku a zakázať svojvoľné a neodôvodnené umelé prerušenia tehotenstva. Viac o našom návrhu v rozprave, do ktorej sa hlásim ako prvý.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 131 poslancov, za 88, proti 7, zdržalo sa 35, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Grendel, Gábor, podpredseda NR SR (2021-11-03):
Pán poslanec Šutaj Eštok.
Blanár, Juraj, poslanec NR SR (2018-02-01):
Ďakujem pekne, pán predsedajúci. Ja by som chcel doplniť k vystúpeniu pána poslanca Blahu, ktorý to poňal tak aj zoširšia, čo to vlastne tie sociálne podniky znamenajú. A chcem doplniť, že v podstate v trhovej ekonomike štát má málo priamych nástrojov na to, aby ovplyvňoval zamestnanosť a práve tento nástroj, ktorý tu dnes je, sociálne podniky, je nástroj priamy aj štátu na to, aby práve v tých skupinách, ktoré už sú ťažko zamestnateľné, vytváral priestor na zamestnanie. A tu aj to prepojím na to družstevníctvo, o ktorom hovoril pán poslanec, pretože voľakedy, ak si spomenieme, práve družstvá boli tie, ktoré dokázali zamestnať ľudí, ktorí už na tom vidieku v určitých oblastiach Slovenska neboli schopní sa zamestnať. A práve tento zákon umožní to, aby tá kooperatívna, ten kooperatívny spôsob podnikania mohol pomôcť, a je to aj dobrá odpoveď práve v trhovej ekonomike z hľadiska sociálnej politiky, vytváranie týchto sociálnych podnikov. A poslednú vec, keďže spomínal aj to, že mnohé firmy aj na západe v rámci Európy boli na tom princípe družstevníctva, veď si zoberme príklad Fínska, kde mnohé družstevné firmy alebo kooperatívne firmy dokázali sa tak postaviť na nohy, že dnes sú až globálnymi hráčmi. Toto nie je asi cieľom, ale cieľom je predovšetkým vytvoriť priestor v tých regiónoch, kde je tá nezamestnanosť vysoká, a podporiť to práve zo strany štátu priamymi nástrojmi. Takže absolútne to podporujem a som rád, že takýto zákon je tu. Chcem poďakovať aj pánovi ministrovi.
Tabák, Romana, poslankyňa NR SR (2020-11-04):
Okej. Navrhovaná úprava by mala pomôcť zvýšiť príjmy do štátneho rozpočtu v budúcom roku o približne 100 mil. eur, v roku 2022 o 178 mil. a v roku 2023 až o 254 mil. eur. Taktiež oceňujem, že navrhovaná úprava zákona je v súlade s daňovým kalendárom a ministerstvo financií pracovalo na zmenách už od roku 2016. Ide teda o plánované a predvídateľné zvyšovanie spotrebnej dane na budúce obdobie. Je to tiež dôležité práve s ohľadom na zdravé podnikateľské prostredie aj v tomto sektore. Zatiaľ čo bývalý minister financií chcel zvyšovaním spotrebnej, spotrebnej zaplatiť diery v rozpočte, tak pán minister Heger riešil túto problematiku systematicky a racionálne. Na záver by som chcela povedať, že spotrebné dane penalizujúce negatívne externality vnímam za dôležitý nástroj, ktorým štát môže predchádzať nielen zbytočným úmrtiam, ale z hľadiska znižovania štátneho dlhu pomáhať k lepšej konsolidácii verejných financií, preto tento zákon podporím. A dúfam, že ho podporia opoziční poslanci, keďže s úpravou cien tabaku počítala už bývalá vláda. Niekto sa možno pobaví, že Tabák sa vyjadruje k tabaku, ale pre mňa je to dôležitá téma. Ďakujem za vašu pozornosť. (Potlesk.)
Hrnčiar, Andrej, podpredseda NR SR (2017-03-30):
Vážené pani poslankyne, vážení páni poslanci, kým ste ešte v rokovacej sále, chcem vám len oznámiť, že vzhľadom na zajtrajšie vystúpenie europoslancov v pléne Národnej rady hlasovanie o 11.00 hod. nebude. (Pokračovanie prestávky.) (Po prestávke.)
Demian, Jaroslav, poslanec NR SR (2014-11-09):
Ďakujem za slovo. Vážený pán predseda, ďakujem za tvoje vystúpenie a plne s ním súhlasím. Ja som doteraz v tejto rozprave nevystupoval, ale to sa už nedá k toľkým klamstvám a zavádzaniu opozície sa nevyjadriť. Vážený pán Lipšic, pán Hlina aj ostatní, ospravedlňte sa. Ospravedlňte sa Robertovi Ficovi, Pavlovi Paškovi i ostatným poslancom a voličom SMER-u. Údajne, možno, pravdepodobne, asi a podobne, to je váš slovník, vážená opozícia. Počúvate sa?! Dokážte svoje tvrdenia, alebo sa ospravedlňte!
J. Kvorka, poslanec: (2009-06-24):
Národná rada Slovenskej republiky podľa článku 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky s Dohodou Medzinárodnej organizácie práce o inšpekcii práce v priemysle a v obchode Slovenskou republikou vyslovuje súhlas s Dohovorom Medzinárodnej organizácie práce o inšpekcii práce v priemysle a v obchode s Dohovorom so Slovenskou republikou a rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Prosím, pán predseda, dajte hlasovať.
Podmanický, Ján, poslanec NR SR (2022-10-06):
Pán podpredseda, ja nadviažem na tú tvoju polemiku medzi tebou a pánom poslancom Šeligom, kde si rozoberal jeho tvrdenie o tom, že tu máme právny štát, a dôkazom toho je aj napríklad to rozhodovanie Ústavného súdu, tých 17 rozhodnutí vo vzťahu k Najvyššiemu súdu. Ono to môže na prvý pohľad tak znieť, že áno, že to je dôkaz toho, že máme fungujúci právny štát. Lenže fungujúci právny štát musí mať aj nejaké dôsledky svojej opravnej činnosti. Ak teda Ústavný súd v 17 prípadoch upozornil Najvyšší súd, konkrétne teda vo väčšine prípadov jedného konkrétneho sudcu, že pravidelne porušuje práva obvinených alebo obžalovaných, tak by sa logicky očakávalo, že sa vyvodí nejaká zodpovednosť voči tomu sudcovi, ktorý porušuje sústavne práva obžalovaného. Sudca má byť nestranný. Nemá stáť ani na strane obžaloby, ani na strane obhajoby, ale má rozhodnúť nezávisle a spravodlivo. A keď tu nejaký sudca porušuje sústavne niekoho práva, no tak mal by tam byť dôsledok vyvodený, a nebol vyvodený dôsledok, takže aký fungujúci právny štát? Ministerstvo spravodlivosti sa ospravedlní jednému človekovi, ktorý bol dlhodobo vo väzbe nezákonne, a tie orgány, ktoré o tom rozhodovali, teda orgány Špeciálnej prokuratúry a Špeciálneho súdu, tí konkrétni ľudia sa tomu smejú. Smejú sa všetkým do očí, že oni si aj tak myslia, že to bolo v poriadku. Veď to je jasný znak toho, že nefunguje právny štát. To, že tu tie inštitúcie máme, to ešte neznamená, že fungujú a malo by záležať každému poslancovi Národnej rady bez ohľadu na to, kde sedí, aby tieto inštitúcie fungovali spravodlivo.
Ďuriš Nicholsonová, Lucia, podpredsedníčka NR SR (2018-09-12):
Päť faktických poznámok na vaše vystúpenie, pán predseda. Končím možnosť prihlásiť sa s faktickou poznámkou. Ako prvý, pán poslanec Galko, nech sa páči.
Laurenčík, Milan, podpredseda NR SR (2021-10-06):
Prosím, prezentujme sa a hlasujme o návrhu, tak ako ho predložil pán spravodajca. (Hlasovanie.) Prítomných 124, za 6, proti 19, zdržalo sa 95, nehlasovali 4. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Vážené kolegyne, vážení kolegovia, toto bolo na dnešné dopoludnie posledné hlasovanie. Vyhlasujem teraz dvojminútovú prestávku. Ešte predtým – procedurálny návrh pani poslankyňa Anna Andrejuvová. Nech sa páči.
Vaľová, Jana, poslankyňa NR SR (2021-02-05):
... sú z toho nešťastní, čo sa deje v našom zdravotníctve... (Povedané súbežne s predsedajúcim.)